Consilierul local al partidului Pro România, Alexandra Harja Samsonescu, a anunțat joi, în ședința deliberativului, că s-a înscris în PNL și îl va susține pe viceprimarul Lucian Harșovschi pentru funcția de primar al Sucevei. Alexandra Harja Samsonescu a precizat că a luat această decizie deoarece îi place energia cu care echipa PNL Suceava își realizează proiectele. "Motivele care m-au determinat sunt clare, îmi plac dinamismul și energia cu care echipa PNL își realizează proiectele, împărtășesc valori fundamentale comune, precum modernizarea Sucevei și totodată susținere tinerilor, și astfel consider că împreună putem continua dezvoltarea municipiului Suceava", a declarat Alexandra Harja Samsonescu.
La rândul său, Lucian Harșovschi a arătat că Alexandra Harja Samsonescu este una dintre cele mai tinere și ambițioase antreprenoare din Suceava, iar din respect și responsabilitate pentru comunitatea suceveană a luat decizia de a se implica mai activ în viitorul orașului și din calitatea de consilier local. "Astăzi a hotărât să se alăture echipei PNL Suceava, întrucât simte că aceasta este echipa în cadrul căreia poate ajuta comunitatea să prospere și să se dezvolte. Bine ai venit în echipă, Alexandra! Suceava întinerește, cu voi și prin voi", a transmis Harșovschi.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.